Document ID: 31997R2284

ΚΑΝΟΝΙΣΜΟΣ (ΕΚ) αριθ. 2284/97 ΤΗΣ ΕΠΙΤΡΟΠΗΣ της 17ης Νοεμβρίου 1997 για τροποποίηση του κανονισμού (ΕΚ) αριθ. 1445/95 για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2222/96 (2), και ιδίως τα άρθρα 9 και 13,
Εκτιμώντας:
ότι το άρθρο 8 παράγραφος 3 του κανονισμού (ΕΚ) αριθ. 1445/95 της Επιτροπής, της 26ης Ιουνίου 1995, για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος και για κατάργηση του κανονισμού (ΕΟΚ) αριθ. 2377/80 (3), όπως τροποποιήθηκε τελευταία από τον κανονισμό (ΕΚ) αριθ. 1572/97 (4), προβλέπει ότι, κατά παρέκκλιση από το άρθρο 44 παράγραφος 5 του κανονισμού (ΕΟΚ) αριθ. 3719/88 της Επιτροπής, της 16ης Νοεμβρίου 1988, περί κοινών λεπτομερειών εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (5), όπως τροποποιήθηκε τελευταία από τον κανονισμό (ΕΚ) αριθ. 1404/97 (6), η προθεσμία των είκοσι μία ημερών για την ανακοίνωση των αποτελεσμάτων μετά από δημοπρασία που άνοιξε σε τρίτη χώρα εισαγωγής αντικαθίστανται από προθεσμία 90 ημερών 7
ότι από την πρόσφατη εμπειρία αποδείχθηκε ότι η παρέκκλιση αυτή προκαλεί ορισμένες ανωμαλίες 7 ότι πρέπει συνεπώς μεριμνώντας για καλύτερη διαχείριση των πιστοποιητικών εξαγωγής, να επανέλθουμε στην κανονική προθεσμία που είχε καθοριστεί από το άρθρο 44 παράγραφος 5 του κανονισμού (ΕΟΚ) αριθ. 3719/88 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρήσεως βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 8 του κανονισμού (ΕΚ) αριθ. 1445/95:
1. το κείμενο της παραγράφου 2 αντικαθίσταται από το ακόλουθο κείμενο:
«2. Ωστόσο, για τα πιστοποιητικά εξαγωγής των προϊόντων που ανήκουν στον τομέα του βοείου κρέατος και τα οποία εκδίδονται στο πλαίσιο της διαδικασίας που αναφέρεται στο άρθρο 44 του κανονισμού (ΕΟΚ) αριθ. 3719/88, η διάρκεια ισχύος λήγει στο τέλος του τέταρτου μήνα μετά την ημερομηνία της πραγματικής έκδοσής τους κατά την έννοια του άρθρου 21 παράγραφος 1 του εν λόγω κανονισμού» 7
2. Η παράγραφος 3 διαγράφεται.
Άρθρο 2
Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στα πιστοποιητικά εισαγωγής που ζητούνται από την τρίτη ημέρα μετά την ημερομηνία ισχύος του παρόντος κανονισμού.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Νοεμβρίου 1997.

Labels: 3
17
6